הרי קונקורד

הרי קונקורד (באנגלית: Concord Mountains; מילולית: הרי ההסכמה או הרי ההדדיות) היא קבוצת רכסי ההרים בחוף פנל, בין כף ויליאמס וכף אדייר בצפון מערב ארץ ויקטוריה שבאנטארקטיקה.

הקבוצה כוללת את רכס אוורט, רכס מיראביטו, רכס קינג, מאסיף ליץ', רכס קוורציט המזרחי, ורכס קוורציט המערבי.

אורכה של קבוצת הרכסים 400 קילומטרים, וגובהם המקסימלי 3,160 מטרים מעל פני הים. גובהם הממוצע של ההרים 1,161 מטרים מעל פני הים.

היסטוריה
הרכס מופה על ידי הסקר הגאולוגי של ארצות הברית בהתבסס על סקרים ועל תצלומי אוויר שבוצעו על ידי צי ארצות הברית במסגרת מבצע קפיצה גבוהה בין השנים 1960–1963.

שמו של הרכס ניתן לו על ידי משלחת הסקר הגאולוגי האנטארקטי של ניו זילנד על מנת לסמל את ההסכמה וההדדיות הבינלאומית בחקר אנטארקטיקה, ואת העובדה שחמש מדינות שיתפו פעולה בחקר אזור זה של אנטארקטיקה.

קישורים חיצוניים
 הרי קונקורד באתר הסקר הגאולוגי של ארצות הברית
 הרי קונקורד באתר הגאזט האנטארקטי של ממשלת אוסטרליה
 תצלום לוויין ומידע גאוגרפי
 תחזית מזג אוויר עדכנית עבור הרי קונקורד
 תחזית מזג אוויר ארוכת טווח עבור הרי קונקורד

הערות שוליים 

קונקורד
קונקורד